cyanic-selkie/wikianc huggingface dataset:
Susanna Kallur
Ura
Kallur voitti vuonna 2003 Ruotsin sisäratojen mestaruuden 60 metrin aidoissa ja juoksi Birminghamin sisäratojen MM-kisoissa matkan seitsemänneksi ajalla 7,97. Hän voitti alle 23-vuotiaiden Euroopan-mestaruuden Bydgoszczissa 100 metrin aitajuoksussa ajalla 12,88. Samana vuonna hän voitti Ruotsin mestaruuden 100 metrin aidoissa ja karsiutui Pariisin MM-kisoissa välierissä. Seuraavana vuonna hän voitti jälleen maansa sisäratojen mestaruuden 60 metrin aitajuoksussa. Myöhemmin samana vuonna hän sijoittui viidenneksi Budapestin sisäratojen MM-kisoissa ajalla 7,89. Ulkoradoilla hän voitti samana vuonna Ruotsin mestaruuden 100 metrin aidoissa ja karsiutui Ateenan olympialaisissa välierissä ajalla 12,67. Vuonna 2005 Kallur voitti maansa sisäratojen mestaruuden sekä 60 metrin sileällä että aidoissa. Hän voitti sisäratojen EM-kultaa Madridissa ajalla 7,80. Ulkoradoilla hän voitti Ruotsin mestaruuden 100 metrin aidoissa sekä 100 metrin juoksussa. Hän voitti 100 metrin aitajuoksussa Euroopan cupin ykkösliigan, mutta karsiutui Helsingin MM-kisoissa välierissä. Kauden lopussa hän oli IAAF:n yleisurheilufinaalissa neljäs.
Ydintietojen hallinta
Ydintietojen hallinta (, lyh. MDM) on prosessi, jossa liiketoimintajohto ja tietohallinto työskentelevät yhdessä varmistaakseen tiedon yhdenmukaisuuden, oikeellisuuden, hallinnan, semanttisen oikeellisuuden sekä vastuut. Organisaation hallussa oleva data ja informaatio ovat usein laadultaan heikkoja. Datassa on virheitä, puutteita ja ristiriitaisuuksia ja voi olla käyttökelvottomassa muodossa. Esimerkiksi päivämäärä voidaan tallettaa useilla eri tavoilla.
Susanna Kallur
Ura
Vuonna 2006 Kallur voitti Ruotsin sisäratojen mestaruuden 60 metrin aitajuoksussa. Moskovan sisäratojen MM-kisoissa 2006 hän voitti MM-pronssia ajalla 7.87. Myöhemmin samana vuonna hän voitti Euroopan cupin superliigan ja EM-kultaa Göteborgin EM-kisoissa ajalla 12,59. Kauden lopussa hän sijoittui IAAF:n yleisurheilufinaalissa neljänneksi ja maailmancupissa toiseksi. Seuraavana vuonna hän voitti Birminghamin sisäratojen EM-kisoissa kultaa 60 metrin aidoissa ajalla 7,87 ja sijoittui 60 metrin sileällä seitsemänneksi ajalla 7,29. Samana vuonna hän voitti Ruotsin mestaruuden sisäradoilla 60 metrin aidoissa ja ulkoradoilla 100 metrin aidoissa sekä juoksi Osakan MM-kisoissa neljänneksi ajalla 12,51.
Kallur juoksi 60 metrin aitajuoksun sisäratojen maailmanennätyksen 7,68 Karlsruhessa 10. helmikuuta 2008. Valencian MM-hallikilpailuissa hän selviytyi alkuerästä jatkoon, muttei startannut välieräjuoksuun. Pekingin olympialaisissa hän keskeytti välieräjuoksun.
Vuosilta 2009–2015 Kallurilta löytyy Tilastopajan tietokannasta yhteensä vain kahdeksan kilpailusuoritusta. Vuonna 2016 hän voitti sisäratojen Ruotsin mestaruuden 60 metrin juoksussa. 100 metrin aitajuoksussa hän karsiutui välierissä Amsterdamin EM-kilpailuissa ja alkuerissä Rio de Janeiron olympialaisissa. Seuraavana vuonna hän sijoittui Belgradin EM-hallikilpailuissa kahdeksanneksi 60 metrin aitajuoksussa.
Perhe
Susanna Kallurin sisko, Jenny Kallur, on myös maailmanluokan pika-aituri. Heidän isänsä on entinen NHL-jääkiekkoilija Anders Kallur.
Ydintietojen hallinta
Koska dataa on paljon ja sitä tuotetaan joka päivä lisää, vaatii sen puhdistaminen suuren määrän työtä. Ydintietojen hallinta lähtee ajatuksesta, että organisaation kaikkien tietojen semanttinen yhteentoimivuus on liian vaikeaa saavuttaa. Siksi se keskittyy määrittelemään semanttisesti tärkeimmän osan tiedoista yksiselitteisesti. Ne keskittyvät liiketoiminnan kannalta olennaisimpaan ydintietoon ja laatuun. Varsinainen transaktio datamassa jätetään usein vähemmälle huomiolle. Tarkoituksena on luoda yritykselle tai organisaatiolle luotettava uudelleenkäytettävä tietovarallisuus. Master Data Managementia kutsutaan suomeksi mm. liiketoimintakriittisen perustiedon hallinnaksi.
Kummituskievari
Kummituskievari on Lasse Pöystin vuonna 1954 ohjaama elokuva. Jännitys-romantiikka-linjalla liikkuvan komedian on käsikirjoittanut Kaarlo Nuorvala, kuvannut Esko Töyri ja tuottanut Mauno Mäkelä.
Kahdessa viikossa tehtyä elokuvaa on luonnehdittu liukuhihnatekeleeksi. Sen teolla saatiin studiolle käyttöä kahden tuotannon välissä.
Juoni
Tukkilaisveljekset (Tapio Rautavaara ja Arto Mäkelä) saapuvat metsätyöporukan mukana kievariin, jossa on piilotettuna kymmenen vuotta aiemmin tapahtuneen pankkiryöstön rahat. Miesten isää pidettiin kuolemaansa asti syyllisenä ryöstöön, pojat haluavat puhdistaa hänen maineensa. Oikean konnan kaksi kaveria (Uljas Kandolin ja Kauko Laurikainen) ovat etsimässä kätköä aiheuttaen kummittelumelua. Taloon tulee myös naurettava kaupunkilainen elokuvaohjaaja, joka vastaa yhdysvaltalaisen elokuvan comic relief -hahmoa. Rautavaaran hahmo rakastuu nuoreen naiseen (Tuija Halonen). Talon emäntää tavoittelee kaksi metsämiestä. Veljesten pikkuveli on Viisikko-mainen poikaviikari, joka toimii varsinaisena salaisuuden selvittäjänä. Konnat saavat lopussa yliotteen, mutta rahat ovat vanhentuneita. Lopulta oikeus voittaa.
Ydintietojen hallinta
MDM on yksi merkittävä informaatiostrategian osa-alue. Tyypillisesti yritykset aloittavat MDM:n toteuttamisen joko asiakastiedon (engl. customer data integration, CDI) tai tuotetiedon (engl. product data management, PDM) hallinnasta. Muita merkittäviä alueita ovat mm. toimittajatiedon, henkilötiedon ja paikkatiedon hallinta.
Ahokylä (Venäjä)
175px|thumb|right|Ahokylän kunta Jaaman piirin kartalla. Ahokylä on maalaiskunta ja sen keskuskylä Leningradin alueen Jaaman piirissä Venäjällä. Kylä sijaitsee Sumajoen varrella 35 kilometriä Jaamasta koilliseen. Kunnassa on 1 400 ja kylässä 1 100 asukasta (vuonna 2015).
Maantiede
Ahokylän kunnan pinta-ala on 121,22 neliökilometriä. Se rajoittuu etelässä Jaaman piirin Opoljan ja lännessä Kattilan, pohjoisessa Lomonosovin piirin Kaprion ja idässä Volossovan piirin Pekunitsan, Simetsan ja Kolositsan kuntiin. Pinta-alasta 61,5 % on metsää, 34,8 % maatalousmaata ja 3,7 % asuinaluetta.
Kunta sijaitsee Länsi-Inkerin ylängöllä. Pinnanmuodostukseltaan se on kumpuilevaa tasankoa. Alueella virtaavat Siesta ja sen sivujoki Suma. Hyötykaivannaisiin kuuluu turve. Sumajoen laaksoon suunnitellaan luonnonsuojelualuetta.
Asutus
Ahokylän kuntaan kuuluu yhdeksän kylää: Ahokylä, Kaipala, Korkka (ven. Gorka), Lousnankylä (Louzno), Ratsina, Siesta, Tomassova (Domašovo), Unatitsa ja Uteseni (Utešenije). Noin sadan asukkaan kyliä ovat Tomassova ja Kaipala. Utesenissä ei ole lainkaan vakituista asutusta.
Kunnassa sijaitsee lisäksi yksi puutarhapalsta-alue. Kesäasukkaiden määräksi arvioidaan noin tuhat henkeä.
Historia
Sumajoen rannalla kahden kilometrin päässä Kaipalan kylästä on sijainnut novgorodilaisten 1100-luvulla rakentama puolustuslinna, jonka saksalaiset ristiritarit hävittivät vuonna 1240. Novgorodin Vatjan viidenneksen verokirjassa vuodelta 1500 mainitaan Ratsinan pogosta, johon kuului suurin osa nykyisen kunnan kylistä. Unatitsaan perustettiin ruotsalaisaikana 1600-luvulla luterilainen seurakunta. 1800-luvulla seudulle rakennettiin aateliskartanoita, joista eräät ovat osittain säilyneet. Peter von Köppenin mukaan Ahokylässä asui vuonna 1848 venäläisten ohella 16 Novasolkan luterilaiseen seurakuntaan kuulunutta savakkoa. Vuoden 1899 väestönlaskennan mukaan Ratsinan volostin asukkaat olivat kymmenkuntaa virolaista lukuun ottamatta kaikki venäläisiä.
Liikenne, talous ja palvalut
Tärkeimmät liikenneväylät ovat Perliisilän ja Kuurlan sekä Tomassovan ja Gorodištšen väliset asfaltoidut maantiet. Kunnasta on kolme päivittäistä linja-autovuoroa Jaamaan.
Paikallisista työnantajista tärkeimpiä ovat julkiset palvelut. Suurin osa työvoimasta työskentelee lähikunnissa, Laukaansuun satamassa, Jaamassa ja Pietarissa. Kunnassa toimii kolme maatalousyritystä ja juomavesipullottamo.
Keskuskylän palveluihin kuuluvat lastentarha, peruskoulu, kulttuuritalo, kirjasto, lääkintäasema apteekkeineen, posti, pankki ja viisi myymälää. Keskikoululaiset opiskelevat Jaamassa. Kaipalassa ja Ratsinassa on myymälät.
Kyläkuva ja nähtävyydet
Sumajoen kahtia jakama Ahokylä koostuu matalista kerrostaloista, puutarhapalstojen ympäröimistä omakotitaloista, julkisista rakennuksista ja vailla käyttöä olevista maatalousyrityksen rakennelmista.
Adler Mannheim
Adler Mannheim on Mannheimista kotoisin oleva saksalainen jääkiekkojoukkue. Joukkue pelaa Saksan DEL-liigassa, joka on Saksan korkein seurataso jääkiekossa. Nykyään Mannheim pelaa kotiottelunsa SAP Arenalla. Sitä ennen joukkue pelasi Friedrichsparkenin jäästadionilla.
Adler Mannheim on voittanut DEL:n mestaruuden seitsemän kertaa ja sitä edeltäneen Saksan sarjan mestaruuden kerran (1980).
Adler Mannheim perustettiin 19. toukokuuta vuonna 1938, nimellä Mannheimer Eis- und Rollsport-Club. Toisen maailmansodan loputtua joukkue jatkoi toimintaansa vuonna 1948.
Luettelo englantilaisista käsipallojoukkueista
Tämä on luettelo englantilaisista käsipallojoukkueista
Metsäkorte
Metsäkorte (Equisetum sylvaticum) on monivuotinen, yhtäläisitiöinen sanikkainen, jota tavataan yleisenä lähes koko pohjoisella pallonpuoliskolla. Se on noin 30–50 cm korkea ja kasvaa monilla erilaisilla kasvupaikoilla. Se on hyvin yleinen Suomessa.
Ulkonäkö ja koko
thumb|left|Metsäkortteen haarovia kesäversoja. thumb|left|Metsäkortteiden kesäversojen kasvusto.
Metsäkorte tekee kaksi versoa, kevät- ja kesäverson. Punaruskeiden kevätversojen latvaan muodostuu käpymäinen itiötähkä, jossa itiöpesäkkeet ovat perällisten kuusikulmaisten kilpien alapuolella. Itiöt valmistuvat Suomessa touko-kesäkuussa, jonka jälkeen tähkä perineen kuihtuu. Pian kevätversoihin alkaa kasvaa haarakiehkuroita, ja ne muuttuvat vähitellen latvattomien kesäversojen kaltaisiksi.
Levinneisyys
Metsäkortetta tavataan Britteinsaarilta ja Ranskasta itään läpi Keski- ja Pohjois-Euroopan. Eteläisimmät esiintymät ovat Pohjois-Espanjassa ja Pohjois-Balkanilla. Levinneisyysalue jatkuu yhtenäisenä Siperian läpi Tyynellemerelle saakka. Pohjois-Amerikassa lajia tavataan Alaskassa, Kanadassa ja Yhdysvaltojen pohjoisosissa. Suomessa metsäkorte on hyvin yleinen laji koko maassa.
Elinympäristö
Metsäkorte viihtyy karuissa ja rehevissä korvissa, kosteissa ja soistuvissa metsissä ja niityillä, tienvarsilla ja -penkereillä, pellonojissa sekä pelloissa. Lajia tavataan tuntureillakin vielä alapaljakan korkeudella.
Suomennoskirjallisuuden historia
Suomennoskirjallisuuden historia on Suomalaisen kirjallisuuden seuran vuonna 2007 julkaisema teos suomennetun kirjallisuuden historiasta. Varsinaisen kirjallisuushistorian lisäksi käsitellään muiden muassa suomentamisen normeja ja tehtävää sekä suomentamisen merkitystä suomen kirjakielen luomisessa ja kehittämisessä.
Dominik Livaković
Dominik Livaković (s. 9. tammikuuta 1995 Zadar) on kroatialainen jalkapalloilija, pelipaikaltaan maalivahti. Hän on edustanut kotimaassaan NK Zagrebia ja Dinamo Zagrebia. Hän on pelannut Kroatian ykkösliigassa marraskuun 2022 loppuun mennessä 275 ottelua vuodesta 2012 alkaen. Hän on voittanut Dinamo Zagrebin joukkueessa Kroatian-mestaruuden vuosina 2018, 2019, 2020, 2021 ja 2022 sekä Kroatian cupin vuosina 2018 ja 2021. Hän on pelannut Mestarien liigassa 16 ottelua ja Eurooppa-liigassa 29 ottelua.
Livaković on pelannut Kroatian nuorisomaajoukkueissa. Hän pelasi Kroatian A-maajoukkueessa ensimmäisen kerran tammikuussa 2017 ystävyysottelussa Chileä vastaan. Hän oli vaihtopelaajana MM-kilpailuissa 2018 Kroatian saavuttaessa hopeaa. Kesällä 2021 pelatuissa EM-kilpailuissa ja loppuvuoden 2022 MM-kilpailuissa hän oli joukkueen ykkösmaalivahti. MM-kilpailuissa 2022 Kroatia joutui kahdessa ensimmäisessä pudotuspelissään rangaistuspotkukilpailuun, ja Livaković torjui neljännesvälieräottelussa kolme Japanin neljästä rangaistuspotkusta ja puolivälieräottelussa yhden Brasilian kolmesta maalia kohti tulleesta rangaistuspotkusta (yksi meni ohi). Kroatia saavutti MM-turnauksessa pronssia. Livaković on MM-kilpailujen 2022 loppuun mennessä pelannut 41 A-maaottelua.
Ujelang
Ujelang on atolli Marshallinsaarilla Tyynellämerellä. Atolli koostuu 30 saaresta ja sijaitsee Ralikin saariketjussa.
Ujelang oli alun perin asumaton, mutta vuonna 1947 sinne siirrettiin noin 350 asukasta Eniwetokin atollilta. Asukkaat muuttivat takaisin Eniwetokille 1979, mutta noin sata palasi Ujelangille vuoden kuluttua, sillä Eniwetok oli ylikansoitettu. Lopullisesti Ujelang autioitui vuonna 1989.
Okroška
Okroškaa nautitaan yleensä kesäisin, kun ulkona on helteitä. Keitto on kevyt, sisältää paljon tuoreita vihanneksia ja nesteyttää. Monet ravitsemusterapeutit suosivat okroškaa tämän takia. Keittoa suositellaan syötäväksi mahdollisimman tuoreena, ennen kuin ainekset veltostuvat kvassissa ja maku huononee. Okroškaa tarjoillaan kylmissä astioissa, jotta se pysyisi viileänä mahdollisimman kauan.
Alkuperä
Okroškan tarkkaa alkuperää ei tiedetä, mutta okroškasta oli kirjoitettu ensimmäisen kerran Venäjällä kronikoissa jo vuonna 959.
Mahdollisena okroškan syntytarinana pidetään tarinaa lotjanhinaajista, jotka siirtelivät lastattuja laivoja Volgalla. Palkkioksi raskaasta työstään he saivat kvassia ja kuivatettua särkeä. Kala oli niin kuiva ja suolasta, että he joutuivat liottamaan sen jonkun aikaa kvassissa. Myöhemmin lotjanhinaajat lisäsivät liuoksen sekaan vihanneksia, joita ne löysivät päivän aikana ja näin syntyi kalaversio okroškasta.
Okroškan toisena mahdollisena syntytarinana pidetään tarinaa, kun 800-luvulla talonpojat söivät vaatimatonta ruokaa: retiisi, sipuli, kvassi ja tumma leipä. Pian tämä ruoka levisi aristokraattien rikkaaseen ja monipuoliseen ruokavalikoimaan. Aristokraattien versio erosi selkeästi talonpoikien versiosta. Aristokraattien okroškasta löytyi monipuolisesti vihanneksia, lihaa, riistaeläimen lihaa, naudan kieltä ja viiriäisen munia.
Okroškaa tarjottiin ennen vain kyytipoikana muiden suupalojen kanssa, mutta vuosien päästä sitä alettiin tarjoamaan alkuruokana smetanan ja tumman leivän kera. Tätä keittoa rakasti tavallisten ihmisten lisäksi Kiovan Rusin hallitsija Vladimir Suuri.
Valmistus
Klassinen okroška sisältää avomaankurkkuja, retiisiä, makkaraa tai nakkeja, ruohosipulia, persiljaa, tilliä, kananmunaa, smetanaa ja kvassia. Okroškan reseptiä voi muunnella itselleen mieluiseksi. Makkaran tai nakkien tilalla voi käyttää jotain muuta lihaa, kalaa, merenantimia tai jättää lihan kokonaan pois. Vihanneksista voi lisätä perunaa (mielellään nautitaan keiton kanssa kuin itse keitossa), porkkanaa, lanttua, kaalia, paprikaa, kurpitsaa tai kesäkurpitsaa. Kvassin tilalla voi käyttää kaljaa, piimää, turkkilaisesta jogurtista, vedestä ja suolasta sekoitettua juomaa ayrania, kivennäisvettä, kombuchaa, majoneesia, kasvismehuja, liha- tai kasvislientä, suolakurkkujen vettä tai laimennettua etikkaa.
Okroškaa pidetään venäläisenä kylmänä keittona. Muissakin maissa on omia variantteja kylmästä keitosta. Valko-Venäjällä on borssikeiton tapainen keitto h’aladnik, mutta se tarjotaan kylmänä. Muita kylmiä keittoja ovat muun muassa liettualainen kylmä punajuurikeitto (muistuttaa ulkonäöllisesti valkovenäläistä keittoa, mutta niiden sisältö on eri), intialainen kylmä keitto, joka sisältää kanalientä ja jogurttia sekä bulgarialainen kurkkukeitto tarator.
Meidän Mökki
Meidän Mökki on A-lehtien julkaisema aikakauslehti. Meidän Mökki -lehden aiheita ovat suomalainen mökkielämä, saunominen, puuhastelu ja nikkarointi, puutarhanhoito ja muut mökkiharrastukset. Joka numerossa on runsaasti ajankohtaisia sisustus-, kunnostus-, talous-, pihanhoito- ja tee se itse -vinkkejä.
Vakuuslaki
Ahvenanmaan maakunnan väestön keskuudessa syntyi kansanliike, jonka tarkoituksena oli erottaa maakunta Suomesta ja liittää se Ruotsiin. Suomen hallitus halusi maakunnan säilyvän osana Suomea. Erimielisyyksiin pyydettiin Kansainliiton ratkaisua. Kansainliiton neuvosto tunnusti Suomen suvereeniuden Ahvenanmaahan, mutta se katsoi samalla, että Ahvenanmaan itsehallinnosta annettuun lakiin sisältyviä maakunnan asukkaiden kansallisuustakeita oli laajennettava. Tätä tarkoitusta varten säädettiin laki sisältävä eräitä Ahvenanmaan maakunnan väestöä koskevia säännöksiä eli vakuuslaki.
Vakuuslakiin sisältyi säännöksiä Ahvenanmaan maaherran nimittämisestä, koulujen opetuskielestä, Suomen kansalaisten kunnallisen ja maakunnallisen äänioikeuden saamisesta, verotulojen käytöstä ja lunastusoikeudesta, jos kiinteistö myytiin henkilölle, jonka kotipaikka ei ollut Ahvenanmaalla.
VATER-assosiaatio
VATER-assosiaatio on synnynnäinen epämuodostumaoireyhtymä. Oireyhtymän syytä ei tiedetä. Suurimmalla osalla potilaista ei löydy laajoillakaan genomitutkimuksilla oireistoa selittävää geenilöydöstä.
Patrick Macnee
pienoiskuva|Patrick Macnee televisiosarjassa [[Columbo vuonna 1975.]] Daniel Patrick Macnee (6. helmikuuta 1922 Lontoo – 25. kesäkuuta 2015 Kalifornia ) oli englantilaissyntyinen näyttelijä, jolle myönnettiin Yhdysvaltain kansalaisuus vuonna 1959.
Macnee opiskeli Eton Collegessa ja palveli toisessa maailmansodassa. Hänellä oli varhainen rooli muun muassa elokuvassa Taistelulaivan viimeiset päivät (1956). Hän oli 1960-luvulla Me kostajat -menestyssarjan tähti, ja hänen omaelämäkertansa Blind In One Ear ilmestyi vuonna 1988. Macnee esiintyi myös useissa 1970–1980-lukujen kulttisarjoissa, kuten Lemmenlaiva, Columbo, Frasier ja Taisteluplaneetta Galactica.
Macnee oli kolmesti naimisissa; kolmas avioliitto alkoi vuonna 1988. Pari asui eteläisessä Kaliforniassa Fiona-koiransa kanssa. Hänen keskimmäinen vaimonsa oli näyttelijä Katherine Woodville.
Mazières-en-Gâtine
Mazières-en-Gâtine on Ranskan kunta Deux-Sèvresin departementissa Uuden-Akvitanian hallintoalueella. Noin 25 km päässä etelässä on Niort, 15 km päässä pohjoisessa Parthenay ja noin 30 km päässä Marais poitevinin suoalue. Kunnan pinta-ala on 19,1 neliökilometriä ja siellä on arviolta 1 003 asukasta (vuonna 2016).
Autoradiografia
Autoradiografiassa biomolekyylien rakenneosasiin, kuten proteiinien aminohappoihin ja nukleiinihappojen nukleotideihin liitetään radioaktiivisia atomeja (radioisotooppeja). Tutkimuskohteen leimatut rakenneosat voidaan jäljittää solussa tai kudoksessa sen radioaktiivisuuden perusteella. Radioaktiivisina nuklideina autoradiografiassa käytetään yleensä suhteellisen matalaenergisiä beeta-säteilijöitä, kuten 3H, 35S ja 32P.
Autoradiografiassa radioaktiivista ainetta sisältävä solu- tai kudosnäyte tai leike kuvataan röntgenfilmille, jossa nähdään radioaktiivisen aineen hajoamisessa syntyvä säteily (esim. beeta- tai gammasäteily). Autogradiografiakuva (radiogrammi) voidaan saada aikaan myös digitaalisena kuvana (digitaalinen autoradiografia) tuikekaasunilmaisimien tai fosforilevykuvantamismenetelmien avulla.
Joško Gvardiol
Joško Gvardiol (s. 23. tammikuuta 2002 Zagreb) on kroatialainen jalkapalloilija, pelipaikaltaan puolustaja. Hän edustaa kaudesta 2023–2024 alkaen Englannin Valioliigassa pelaavaa Manchester Cityä. Hän pelaa myös Kroatian maajoukkueessa.
Seurajoukkueura
Gvardiol edusti Kroatiassa Dinamo Zagrebia ja pelasi ykkösliigassa 36 ottelua, joissa hän teki kolme maalia. Hän voitti Kroatian-mestaruuden kausina 2019–2020 ja 2020–2021 sekä jälkimmäisellä kaudella myös Kroatian cupin, jonka loppuottelun hän pelasi alusta loppuun. Eurooppa-liigassa hän pelasi kymmenen ottelua ja teki yhden maalin.
Gvardiol pelasi toisella Leipzig-kaudellaan Bundesliigassa 30 ottelua, joista 24 avauskokoonpanossa, ja teki maalin maaliskuussa Mönchengladbachia vastaan. Leipzigin voittamassa Saksan cupissa hän pelasi viisi ottelua, mutta oli reisivamman vuoksi sivussa loppuottelusta. Mestarien liigassa hän pelasi kuusi ottelua ja teki maalin lokakuussa Real Madridia ja helmikuussa Manchester Cityä vastaan.
Gvardiol siirtyi Englannin Valioliigan Manchester Cityyn 90 miljoonan euron siirtosummalla kesällä 2023.
Maajoukkueura
Gvardiol on pelannut Kroatian nuorisomaajoukkueissa. Hän pelasi vuonna 2021 alle 21-vuotiaiden EM-kilpailujen puolivälieräottelussa, jonka Kroatia hävisi jatkoajalla Espanjalle.
Gvardiol pelasi Kroatian A-maajoukkueessa ensimmäisen kerran kesäkuussa 2021 ystävyysottelussa Belgiaa vastaan, kun hän tuli ottelun puolivälissä vaihdosta kentälle. Saman kesän EM-kilpailuissa hän pelasi täydet minuutit alkulohko-otteluissa Englantia ja Tšekkiä vastaan ja oli avauskokoonpanossa myös kolmannessa alkulohko-ottelussa Skotlantia vastaan. Tappiollisen neljännesvälieräottelun Espanjaa vastaan hän pelasi alusta loppuun. MM-kilpailuissa 2022 Gvardiol pelasi pronssia saavuttaneen joukkueensa kaikissa seitsemässä ottelussa täydet minuutit ja teki pronssiottelussa joukkueensa ensimmäisen maalin.
Gvardiol on tehnyt 21 maaottelussaan kaksi maalia. Ensimmäisen hän teki lokakuussa 2021 MM-karsintaottelussa Kyprosta vastaan ja toisen joulukuussa 2022 MM-kilpailujen pronssiottelussa. Vuoden 2020 EM-kilpailuissa hänestä tuli kautta aikain nuorin kroatialainen arvokisapelaaja.
Uuttana
Uuttana on Keski-Suomessa Jämsässä Lylyniemen kulmakunnan lähellä sijaitseva järvi. Se muodostaa osan Jämsän reitistä ja sen kautta kulkee Wanhan Witosen melontareitti.
Maantietoa
Uuttana on 4,8 kilometriä pitkä, 2,6 kilometriä leveä, ja sen pinta-ala on 279 hehtaaria eli 2,8 neliökilometriä. Järven pohjoisosa muodostuu 2,4 kilometriä pitkästä Pitkä-Uuttanan lahdesta, jonne leveä Vataanjoki laskee. Etelään työntyy pitkä lahtimainen Juusanvirta, joka ei katsota kuuluvan Uuttanaan järvialtaaseen. Järvi päättyy Kokonsalmen kapeikkoon, jossa Juusanvirta levenee. Itäranta muodostuu Juminiemestä, joka eteläpuolella sijaitsee Virransaari. Saaren pohjoispuolella virtaa Rautavirta ja eteläpuolella Vähä Rautavirta. Virrat tuovat pääreitin yläjuoksulta Iso Rautaveden vettä Uuttanan Retusselkään. Pohjoisranta on niemien ja lahtien vuorottelua. Pitkä-Uuttana sijaitsee Lykynniemen ja Kasesniemen väliin, Kasesniemen länsipuolella sijaitsee lyhyempi Mustalahti, ja tämän länsipuolella pienet lahdet Iso Kivipohja ja Kivilahti. Uuttanan suurin järvenselkä on Riilahdenselkä, joka sijaitsee järven lounaispäässä.
Järven tilavuudeksi on määritetty 5,72 miljoonaa kuutiometriä ja sen keskisyvyydeksi on saatu 2,1 metriä. Sen syvin kohta sijaitsee Riilahdenselän keskellä olevassa syvänteessä, jossa on 8,4 metriä syvää. Matalassa järvessä on epätasainen pohja ja siksi runsaasti saaria. Suurimmat saaret ovat Lehmisaari ja Retkussaari. Saaria on kartasta laskien yhteensä 25, joista voidaan mainita esimerkiksi Retkussaaren itäpuolelta Karhusaari ja Pitkä-Uuttanassa Muurahaissaari.
Vesistösuhteet
Uuttana sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Iso Rautaveden alueella (14.52), jonka Uuttanan alueeseen (14.521) järvi kuuluu. Järvi kuuluu Jämsän reitin pääuomaan. Järven vedenpinnan korkeus on 99,9 metriä mpy. Jämsän reitillä Uuttanan yläpuolella sijaitsevan Iso Rautaveden pinta on vain 10 senttimetriä Uuttanaa ylempänä ja sen alapuolella sijaitseva Pirttijärvi (121 ha) on 1,7 metriä alempana. Juusanvirran pudotus tapahtuu joen alajuoksulla Myllykoskessa ja Keskinenkoskessa.
Jämsän reitin päävirtaus laskee Iso Rautavedestä (843 ha) sen itärantaan ja se jatkaa etelärannasta Juusvirtaa myöten etelään laskien siellä Pirttijärveen. Uuttanan vesistöalue on pieni ja samalla järvetön, mutta siihen tulee pohjoisesta muutama jokimainen virtaus Pitkä-Uuttanaan. Suurin niistä on Vataajanjoki, joka on Vataanjoen valuma-alue (14.526) laskujoki. Vataajanjoki virtaa alajuoksullaan Koijärvi (94 ha) läpi. Koijärven lähellä sijaitsevat myös Koveroinen (57 ha) ja Riihijärvi (75 ha). Pitkä-Uuttanan länsirantaan laskee Hanhioja, joka on pääaisassa vain pieniä järviä sisältävän Hanhiojan valuma-alueen (14.525) laskuoja. Hanhiojan alajuoksulla sijaitsee kuitenkin Hanhijärvi (21 ha).
Historiaa
Uuttanan pohjoisrannalla sijaitsi aikoinaan Jämsän seurakunnan omistama Ainilan leirikeskus, jonka myytiin vuonna 2018.
Lukáš Masopust
pienoiskuva|Lukáš Masopust maaottelussa lokakuussa 2019. Lukáš Masopust (s. 12. helmikuuta 1993 Božejov) on tšekkiläinen jalkapalloilija, pelipaikaltaan oikealla laidalla pelaava keskikenttäpelaaja. Hän on tammikuusta 2019 alkaen edustanut Tšekin jalkapalloliigassa pelaavaa Slavia Prahaa. Hänen aiempia seurojaan ovat Vysočina Jihlava ja Jablonec. Hän on pelannut kauden 2020–2021 loppuun mennessä Tšekin liigassa 214 ottelua, joissa hän on tehnyt 33 maalia. Hän voitti Tšekin-mestaruuden vuosina 2019, 2020 ja 2021 sekä Tšekin Cupin vuosina 2019 ja 2021. Vuoden 2019 cupin loppuottelussa Baník Ostravaa vastaan hän teki joukkueensa toisen maalin. Masopust on pelannut Mestarien liigassa kuusi ottelua ja Eurooppa-liigassa 20 ottelua, joista kolme Jablonecin joukkueessa.
Masopust on pelannut Tšekin alle 20- ja alle 21-vuotiaiden maajoukkueissa. Hän pelasi kaksi ottelua alle 21-vuotiaiden EM-kilpailuissa 2015. Hän pelasi Tšekin A-maajoukkueessa ensimmäisen kerran maaliskuussa 2018 ystävyysottelussa Kiinaa vastaan. Hän on kesän 2021 EM-kilpailujen päättyessä pelannut 27 A-maaottelua ja tehnyt niissä kaksi maalia: syyskuussa 2019 EM-karsintaottelussa Montenegroa ja kesäkuussa 2021 ystävyysottelussa Albaniaa vastaan. EM-kilpailuissa hän pelasi avauskokoonpanossa joukkueensa kaikissa viidessä ottelussa.
Tykkimies
Tykkimiehiksi kutsutaan usein myös kaikkia kenttätykistössä palvelevia ja palvelleita sotilasarvoon katsomatta. Vastaavasti rannikkotykistössä palvelleita voidaan kutsua rannikkotykkimiehiksi ja ilmatorjuntatykistössä palvelleita ilmatorjuntamiehiksi.
Hangö IK
Hangö IK eli Hangö Idrottsklubb on vuonna 1903 perustettu hankolainen urheiluseura. Seuran lajeja ovat olleet vuosien varrella muun muassa käsipallo, hiihto, voimistelu, pyöräily, nyrkkeily, yleisurheilu ja tennis.
Jalkapallo
Parasta menestys on ollut jalkapallossa, jossa seura on pelannut kauden 1962 SM-sarjassa ja 19 kautta ykkösdivisioonassa. Joukkue karsi kaudella 1996 paikasta Veikkausliigaan HJK:ta vastaan, mutta hävisi kaksiosaisen karsinnan yhteismaalein 2–1. HIK pelasi 1.divisioonassa vuoteen 2001 asti, jonka jälkeen se joutui luopumaan sarjapaikastaan taloudellisista syistä ja tiputtautui kolmoseen. Kaudella 2016 seura putosi Kolmosesta Uudenmaan Neloseen.
Käsipallo
Käsipallossa miesten puolella HC HIK pelasi 1990-luvulla neljä kautta käsipallon SM-sarjassa. HC HIK nousi vuonna 2017 ykkösdivisioonasta takaisin käsipallon miesten pääsarjaan. HC HIK pelasi pääsarjassa kaksi kautta sijoittuen molemmilla kausilla kymmenenneksi eli viimeiseksi.
Cheech Marin
thumb|Cheech Marin vuonna 2012. Richard Anthony "Cheech" Marin (s. 13. heinäkuuta 1946 Los Angeles, Kalifornia, Yhdysvallat) on yhdysvaltalainen komedianäyttelijä, joka tunnetaan Cheech & Chong -komediaduosta.
Marin syntyi Los Angelesissa, ja hän opiskeli California State University –nimisessä yliopistossa. Hän on meksikolais-amerikkalainen.
Ratkaiseva isku
Arvioita
Video-oppaassa vuodelta 1994 Asko Alanen kutsuu elokuvaa omankädenoikeuden tylsämieliseksi ylistykseksi ja antaa sille yhden tähden viidestä, mikä vastaa sanallista arviota ”huono”.
Luettelo New Yorkin kaupungeista
New Yorkin osavaltiossa asuu kaikkiaan 19,38 miljoonaa asukasta kaikkiaan 8,1 miljoonassa taloudessa. Ylivoimaisesti isoin kaupunki ja osavaltion ainoa miljoonakaupunki on New York City.
Moderatos
Jotkut ovat pitäneet Moderatosta Aleksandrialaisen koulukunnan edelläkävijänä. Eduard Zeller on kuitenkin osoittanut, ettei tälle ole perusteita. Moderatos on näin melko merkityksetön joskin mielenkiintoinen muuten jo 400-luvulla lähes kadonneen ajattelun edustaja.
Johannes Stobaios on säilyttänyt teoksessaan Eklogai katkelmia Moderatoksen kirjoituksista.
Pirttijärvi (Jämsä, Jämsänkoski)
Pirttijärvi on Keski-Suomessa Jämsässä Hirvelänkylän lähellä sijaitseva järvi. Se muodostaa osan Jämsän reitistä ja sen kautta kulkee Wanhan Witosen melontareitti.
Maantietoa
Pirttijärvi on 2,2 kilometriä pitkä, 1,4 kilometriä leveä, ja sen pinta-ala on 121 hehtaaria eli 1,2 neliökilometriä. Järvellä on kaksi järviallasta, joiden välinen Vihtasalmi on 50 metriä leveä ja alle metrin syvä. Järven lounaista osaa kutsutaan Vihtalahdeksi. Pääaltaan pohjoista osaa kutsutaan Raappaanpohjaksi. Järven rannat ovat matalapiirteisiä, ja rannassa 1,5 metrin syvyyskäyrä seuraa rantaviivaa 50–100 metrin päässä.
Pirttijärven rantaviivan pituus on 8,5 kilometriä. Järven lähiympäristöt ovat pääosin metsämaata, mutta Hirvelänkylässä ja Valkealuomissa on yhtenäistä peltomaata. Rannoille on rakennettu lähes 30 vapaa-ajan asuntoa, ja kauempana rannasta sijaitsee noin 10 kiinteää asuntoa. Valkealuomista tulee etelästä alkava yhdystie 16541, joka kiertää järven pohjoispuolelta ja kääntyy järven jälkeen etelään. Siellä se yhtyy Lahnajokeen vievään yhdystiehen 16542. Luomenvirran yli ei kulje tietä.
Vesistösuhteet
Pirttijärvi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Jämsänjoen alueella (14.51), jonka Kankarisveden–Pirttijärven alueeseen (14.512) järvi kuuluu. Järven vedenpinnan korkeus on 98,2 metriä mpy. Juusanvirta alkaa Uuttanasta ja tuo pohjoisesta runsaasti vettä, koska siellä sijaitsee Jämsän reitin valuma-alueesta suurin osa. Järven valuma-alue Luomenvirran kohdalta mitattuna on 1 115 neliökilometriä, ja Rimminojan valuma-alue on 24 neliökilometriä , joka on 2 prosenttia järven valuma-alueesta. Juusanvirran vedet voisivat periaatteessa kääntyä suoraan Luomenvirtaan, jolloin Pirttijärven veden vaihtuvuus jäisi läntisten ojien ja purojen varaan. Järven poistovirtaama on noin 10 kuutiometriä sekunnissa, josta tosin suurin osa tulee Uuttanasta.
Juusanvirta on kaksi kilometriä pitkä ja putoaa matkallaan Uuttanasta 70 senttimetriä. Luomenvirta on vain 300 metriä pitkä, ja se putoaa 20 senttimetriä laskiessaan Lahnajärveen. Rimminoja laskee Pirttijärveen lännestä päin, ja siinä tulee mukana muiden järvien vesiä. Viereisen Valkeajärven laskuoja yhtyy Rimminojaan aivan sen joensuussa. Rimmin lisäksi valuma-alueen lähimpiä järviä ovat Vehkajärvi ja Kolojärvi. Pirttijärveen ei laske suoraan muita järviä.
Peter Nyman
Peter Rafael Nyman (s. 27. syyskuuta 1966 Helsinki) on suomalainen toimittaja ja uutisankkuri MTV3-kanavalla. Hän toimi uutisankkurina ensimmäisen kerran 9. elokuuta 2010 Seitsemän uutisissa.
Nyman siirtyi uutisankkuriksi Yle TV1:n Uutisvuoto-ohjelman juontajan paikalta Urpo Martikaisen jäätyä eläkkeelle. Uutisvuodossa Nymanin korvasi Nelosen uutisten entinen ankkuri Baba Lybeck. Tammikuussa 2019 Nyman palasi Uutisvuodon juontajaksi.
2019 alkuvuonna Peter Nyman perusti oman digituotantotiimin. Nymanin yritys Oy Ny Man Communication, Consultation & Contemplation Ab laajeni lähinnä koulutuksia tarjonneesta yrityksestä digi- ja videotuotantoyritykseksi nimeltään nyMan.
Elämä ja ura
Nyman on opiskellut valtio-oppia ja journalismia Helsingin yliopiston Svenska social- och kommunalhögskolanissa. Koulutukseltaan hän on valtiotieteiden kandidaatti.
Ennen Uutisvuotoa Nyman tuli tunnetuksi MTV3:n 1990-luvun arkipäivisin lähetetyn Mediapeli-keskusteluohjelman juontajana. TV1:llä hän juonsi Uutisvuodon lisäksi vuosina 2009–2010 makasiiniohjelmaa Puoli seitsemän.
Nyman on isännöinyt muun muassa Englannin Valioliigan jalkapallostudiota Canal+-kanavalla. Hän on kertonut kannattavansa englantilaista Arsenal-joukkuetta.
Maaliskuussa 2015 alkoi Nymanin ohjelma Peter uutisvirrassa, jossa hän haastattelee ajankohtaista vierasta.
Nymanin suomenruotsalaisuudesta kertova kirja Ankkalammikko ilmestyi vuonna 2007. Stadin Slangi -yhdistys valitsi neljännen polven helsinkiläisen Nymanin vuonna 2010 Stadin Kundiksi.
Esa Pekonen
Esa Pekonen (s. 4. marraskuuta 1961 Lahti) on suomalainen jalkapallovalmentaja ja entinen puolustaja.
Peter Nyman
Elämä ja ura
Tammikuussa 2017 alkoi MTV3-kanavalla ajankohtainen keskusteluohjelma Peter Nyman.
Yksityiselämä
Nyman on ollut vuodesta 2003 lähtien naimisissa varatuomari Maija Lukkari-Nymanin kanssa ja heillä on kaksi lasta: tytär ja poika. Nymanin ensimmäinen vaimo, näyttelijä Rebecca Troupp, menehtyi syöpään vuonna 2001.
Esa Pekonen
Valmentaja
Toimittuaan peliuransa päättymisen jälkeen joitakin vuosia lahtelaisen jalkapalloilun parissa Pekonen siirtyi vuonna 2000 Kuopioon. Hän valmensi aluksi Kuopion Palloseurassa. Vuonna 2002 Pekonen otti tuntumaa myös naisjalkapalloon Kuopion MimmiFutiksen valmennuspäällikkönä.
Pekonen palasi KuPSiin Ismo Liuksen aisaparina kesäkuun puolivälissä 2003. Tuolloin hänet palkattiin apuvalmentajaksi vanhalle pelikaverillensa Liukselle, joka oli ottanut kesken kauden päävalmentajan paikan KuPSissa.
Pekonen otti 14. kesäkuuta 2009 KuPSin päävalmentajan paikan Kai Nyyssöseltä, joka erotettiin kesken kauden. KuPS oli saalistanut tuolloin 10 pelistä vain 4 pistettä ja oli sarjan viimeinen. Pekosen johdolla KuPS onnistui säilyttämään paikkansa Veikkausliigassa. Kauden päätteeksi seura teki kaksivuotisen jatkosopimuksen hänen kanssaan. Kausi 2010 oli Pekoselle ja KuPSille täysosuma. Joukkue pelasi Veikkausliigassa loistavasti ja taisteli jopa mestaruudesta. Lopulta KuPS sijoittui SM-hopealle ensimmäistä kertaa 31 vuoteen. Kausilla 2011–13 menestys Veikkausliigassa jäi heikommaksi, mutta KuPS pelasi kolmesti perättäin Suomen cupin finaalissa. Pekonen joutui pettymään joka kerta, eikä KuPS voittanut hänen alaisuudessaan mestaruutta. Pekonen vei joukkueensa myös Eurooppa-liigan peleihin kausilla 2011/12 ja 2012/13. Parhaimmillaan joukkue eteni kolmannelle karsintakierrokselle syksyllä 2012, mutta hävisi Bursasporille yhteismaalein 6–1.
Kausi 2014 alkoi KuPSilta kehnosti ja joukkue hävisi kaikki kolme ensimmäistä otteluaan. Pekonen jätti tehtävänsä 24. huhtikuuta. Lähdön taustalla oli Pekosen mukaan seuran kannattajien uhkailut ja fyysinen loukkaus hänen vaimoaan ja poikaansa kohtaan.
Pelaaja
Seurat
Todomondo
thumb|250px|Todomondo Eurovision laulukilpailussa 2007.
Todomondo on Eurovision laulukilpailua 2007 varten perustettu yhtye, joka edusti Romaniaa kuusikielisellä kappaleellaan "Liubi, liubi, I love you".
Sotarahasto
Sotarahasto on historiallinen nimitys, joka tarkoittaa sotaretkellä mukana kuljetettuja, johdon hallussa olevia rahavaroja. Sotarahastoja oli palkka-armeijoiden aikana, mutta nimitystä käytettiin myös sodan varalta säilytetyistä kultavaroista. Esimerkiksi Saksalla oli ennen vuotta 1914 hallussaan kultaa 240 miljoonan Saksan markan arvosta. Sitä säilytettiin Spandaun linnoituksessa ja siitä käytettiin saksankielistä nimitystä Reichskriegsschatz. Tämä kultaerä annettiin ensimmäisen maailmansodan sytyttyä valtionpankin käytettäväksi.
Turnajaiset
pienoiskuva|Keskiaikainen kuvitettu käsikirjoitus [[Manessen käsikirjoitus|Codex Manesse (1305–1340, Zürich) kuvaa muun muassa turnajaisia.]] Turnajaiset olivat keskiaikainen eurooppalaisen ylhäisön ja ritariston suosiossa ollut taistelunäytös. Turnajaiset olivat paitsi suosittua viihdettä, myös nuorille ritareille tärkeä tilaisuus opetella taistelussa tarvittavia taitoja ja edistää omaa ammattiuraansa. Turnajaisissa taistelivat haarniskoidut ratsumiehet, joilla oli aseistuksena yleensä peitsi tai miekka. Tärkeimmät taistelumuodot olivat kahdenvälinen peitsiottelu ja joukkueiden välinen joukkuetaistelu. Tarkoitus ei ollut tappaa vastustajaa vaan pudottaa tämä satulasta. Hengen vievät tapaturmat eivät kuitenkaan olleet turnajaisissa harvinaisia.
Luettelo zimbabwelaisista kriketin pelaajista
Tämä on luettelo zimbabwelaisista kriketin pelaajista. Listalle pääsevät pelaajat, jotka ovat osallistuneet kansainvälisen tason virallisiin peleihin.
Turnajaiset
Historia
Turnajaiset nousivat suosituiksi 1100-luvun alussa ja säilyttivät suosionsa koko keskiajan läpi. Ensimmäiset turnajaiset käytiin Ranskassa, ja muutaman vuosikymmenen kuluessa niistä tuli suosittuja kautta Euroopan. Esimerkiksi 1200-luvun Pohjois-Ranskassa järjestettiin turnajaiset joka toinen viikko. Turnajaisia järjestettiin usein suurtapahtumien tai festivaalien yhteydessä. Turnajaisten kulusta pidettiin tarkkaa kirjaa, jotta menestyneet ritarit tunnistettaisiin tulevissa koitoksissa. Myös ajan kirjallisuus, kuten kuningas Arthurin legendat, kuvailivat usein turnajaisia: esimerkiksi Lancelot kuvattiin niissä taitavana turnajaistaistelijana.
Turnajaisten pääohjelmanumero alkuvuosisatoina oli kahden joukkueen välinen joukkuetaistelu. Myöhäiskeskiaikaan mennessä kahden ritarin välinen peitsiottelu oli jo noussut pääosaan. Samalla ritarien käyttämät hevoset vaihtuivat keveistä raskastekoisiin, sillä ritarit olivat alkaneet käyttää aiempaa raskaampia haarniskoja.
Ajan myötä turnajaisten säännöt tiukentuivat, minkä seurauksena niistä tuli vain aristokraattien huvia, johon alasäätyiset eivät enää päässeet, ellei heillä ollut varaa maksaa siitä.
Myöhäiskeskiajalla turnajaiset menettivät roolinsa ritarien taistelutaitojen kehittäjänä, sillä niissä tarvittaville taidoille ei taistelukentällä ollut enää käyttöä. Turnajaisista tulikin teatraalisempia, kalliimpia ja suljetumpia kuin ennen. Turnajaisia käytiin aina 1600-luvulle, sillä hovit järjestivät niitä tekemään vaikutuksen vieraileviin merkkihenkilöihin.
Ritarit
Turnajaiset syntyivät, jotta kristityt ritarit voisivat mitellä taitojaan tappamatta toisia kristittyjä, mikä oli kirkolle kauhistus. Kirkko suosi ristiretkiä, mutta turnajaisista tuli ritarien suosikki, johon kaikki pyrkivät ottamaan osaa. Turnajaisissa nuoret ritarit oppivat käsittelemään hevosia ja aseita, he oppivat hyökkäys- ja puolustustekniikoita sekä oppivat toimimaan ryhmässä taistelukentällä. Turnajaisissa ritarit saattoivat saada mainetta ja kunniaa sekä mahdollisuuksia palvella herroja. Tätä ajatellen turnajaisten airuet olivat tärkeässä osassa, sillä he kirjasivat turnajaisten tapahtumat muistiin.
Taistelutaitojen esittelyn lisäksi turnajaisissa tärkeää oli ritarillisuus, ritarillinen käytös. Ritari sai esitellä rohkeuttaan taistelussa, kohteliaisuuttaan katsomossa ja tuomareina toimivia naisia kohtaan, avokätisyyttään yleisöä kohtaan, reilun pelin henkeä voiton ja tappion hetkellä sekä armollisuuttaan häviäjää kohtaan. Ritarit taistelivat myös ihailemansa naisen nimissä. Ritarit saivat valtiattareltaan huivin tämän ihastuksen merkiksi. Naisia olikin katsomoissa runsaasti, ja heillä oli aktiivinen rooli. Naiset kannustivat suosikkiritareitaan, arvostelivat ritarien suorituksia siihen asti kunnes airuet ottivat heiltä tämän roolin, jakoivat palkinnot (jollaiseksi he saattoivat itsekin tarjoutua) ja joskus myös järjestivät turnajaisia.
Ohjelma
pienoiskuva|Peitsiottelunäytös Tanskassa Turnajaiset pidettiin yleensä maanantaisin, heti lepopäivän jälkeen. Suurimpiin turnajaisiin kerääntyi osallistujia laajalta alueelta, joskus ulkomailtakin. Erityisen maineikkaille ritareille saatettiin lähettää kutsu. Katsojia oli kuvausten mukaan joskus yli kolmekin tuhatta.
Turnajaisten aluksi ritarit nostivat tunnusomaisesti maalatut kilpensä telttojensa eteen, jotta heidät tunnistettaisiin. Vaakunaoppi syntyikin osittain juuri turnajaisten tarpeisiin. Jokaisella kilpailijalla oli omat aseenkantajat, jotka auttoivat heille aseet päälle. Kilpailijoilla oli yleensä täysi haarniska, ja aseena he käyttivät peistä ja miekkaa. Kirveet, heittokeihäät ja jouset oli kielletty, sillä ne olivat jalkaväen aseita.
Joukkuetaistelu käytiin avoimella kentällä kahden joukkueen välillä. Joukkueet pyrkivät pudottamaan mahdollisimman monta vihollista satulasta ja vangitsemaan heidät. Voittaja oli se joukkue, jolla oli lopussa enemmän miehiä jäljellä. Joukkueet jaettiin joskus osallistujien maiden mukaan, joskus sattumanvaraisesti. Joukkueista pyrittiin tekemään tasaväkiset. Voittajaksi selviytyi usein se joukkue, joka hallitsi yhteispelin. Joukkuetaistelusta oli myös kevennetty versio, jossa taisteltiin lyhyillä ja tylpillä peitsillä, tai pelkillä kilvillä.
Peitsiottelussa haarniskoidut ritarit nousivat ratsujensa selkään peitset kainalossaan ja asettuivat toisiaan vastaan omille radoilleen, jotka oli erotettu pienellä aidalla. Merkistä he lähtivät ratsastamaan toisiaan kohti. Kohdatessaan he yrittivät pudottaa toisensa peitsen kärjillä hevosen selästä. Pudonnut ritari hävisi ottelun. Jos kumpikaan ei pudonnut, yritettiin uudelleen, yhteensä kolme tai viisi kertaa. Jos kumpikin putosi, voittaja ratkaistiin miekoin.
Vielä 1100-luvulla turnajaisissa ratkaistiin joskus kahdenvälisiä lakikiistoja, sillä Jumalan uskottiin antavan tälloin voiton sille osapuolelle, joka oli oikeassa. Tällaiset taistelut käytiin tappavilla aseilla. Paavi Innocentius III kielsi nämä ottelut vuonna 1215.
Palkinnot ja kulut
Paras kilpailija sai joskus palkinnon, usein villieläimen kuten karhun tai sian. Vastustajansa voittanut ritari sai myös vastustajansa haarniskan, aseet ja hevoset, jotka häviäjä usein osti häneltä takaisin. Turnajaiset olivat kilpailijoille usein kalliita, sillä he joutuivat hankkimaan omat varusteensa, hienot vaatteet ja maksamaan joskus osanottomaksun. Moni ritari menettikin koko omaisuutensa turnajaiskuluihin. Taitavat ritarit saattoivat rikastua turnajaisvoittojensa avulla.
Vaarat
Turnajaisissa sattui paljon vakavia loukkaantumisia ja kuolemantapauksia, vaikka aseet olikin pyritty tekemään vaarattomiksi. Aseiden aiheuttamien kuolemien lisäksi ritari saattoi tukehtua haarniskansa sisälle tai pudota ratsailta kohtalokkaasti. Yksi tunnettu kuolonuhri oli Englannin kuninkaan Henrik II:n poika Geoffrey vuonna 1186. Essexin jaarli tallautui kuoliaaksi 1216. Ranskan kuninkaan veli Robert sai pysyviä vammoja loukkaannuttuaan 1279.
Vastustus
Turnajaiset olivat suosittua hupia, mutta niitä myös vastustettiin. Englannin kuningas Edvard I kielsi turnajaiset maassaan saadakseen ritarinsa osallistumaan skotteja ja walesilaisia vastaan käytyihin sotiin. Myös monet paavit ja piispat vastustivat turnajaisia. Kirkon vastustus laantui kuitenkin ajan myötä, kun ritarit alkoivat tuoda kristillistä symboliikkaa tapahtumiin.
Aleksanteri Koskenheimo
Koskenheimo valittiin kokoomuksen listoilta kansanedustajaksi 1930 Viipurin läänin läntisestä vaalipiiristä ja oli edustajana kuolemaansa asti vuoteen 1933. Hänen tilalleen tuli IKL:n Eino Tuomivaara. Koskenheimo toimi eduskunnassa kulkulaitos- ja puolustusvaliokunnan jäsenenä. Hän oli myös presidentin valitsijamiehenä 1925. Kunnallispolitiikassa Koskenheimo oli Vehkalahden kuntakokouksen ja kunnanvaltuuston puheenjohtajana.
Koskenheimo sai taloustirehtöörin arvonimen 1925. Hän viljeli maata Elimäellä vuosina 1904–1910, Iitissä 1910–1914 ja Vehkalahdella 1914–1933. Koskenheimo toimi Maataloustuottajien Kymenlaakson piirin varapuheenjohtajana ja Viipurin läänin tarkastuslautakunnan jäsenenä. Koskenheimo oli käynyt kansanopiston ja maamieskoulun. Hän oli myös stipendiaattina Tanskassa.
Koskenheimon isä oli knaappisukuinen Anton Brandstaka, Pukkilan isäntä, ja äiti knaappisukuinen Anna Maria Brandstaka. Koskenheimo solmi avioliiton Helmi Maria Kapiaisen kanssa vuonna 1904. Myös Koskenheimon vanhempi veli Juho Tulikoura oli kansanedustaja.
Sure Know Something
“Sure Know Something“ on yhdysvaltalaisen Kiss-yhtyeen kappale, joka julkaistiin ensimmäisen kerran yhtyeen seitsemännellä studioalbumilla Dynasty vuonna 1979. Kappaleen ovat säveltäneet yhtyeen laulaja ja rytmikitaristi Paul Stanley ja Dynastylla yhtyeen tuottajana työskennellyt Vini Poncia. Kappaleen laulaa Paul Stanley. “Sure Know Something“ julkaistiin Dynastyn toisena singlenä vuoden 1979 elokuussa b-puolenaan yhtyeen rumpali Peter Crissin, lauluntekijä Stan Penridgen ja Poncian säveltämä, Peter Crissin laulama kappale “Dirty Livin’“. Länsi-Saksassa ja Ranskassa singlen kappalejärjestys muutettiin, ja “Dirty Livin'“ julkaistiin singlen a-puolena, kun “Sure Know Something“ sen sijaan oli vaihdettu singlen b-puoleksi.
”Sure Know Something” ylsi yhtyeen kotimaassa Yhdysvalloissa top 50:een, mutta suurin menestys se oli Alankomaissa, missä se pääsi listakolmoseksi.
Vini Poncia pitää kappaletta parhaana, jonka hän on yhdessä Paul Stanleyn kanssa tehnyt. Myös Stanley itse on kehunut kappaletta ja kertonut nauttineensa sen soittamisesta. Kappaleen työstö aloitettiin kertosäkeestä, minkä jälkeen ilmaan heitettiin erilaisia ideoita.
Intianpystykorva
Intianpystykorva on intialainen pystykorva. Se on Intian kennelliiton hyväksymä, mutta FCI ei tunnusta sitä eikä se siksi saa osallistua kansainvälisiin koiranäyttelyihin.
Intianpystykorvat olivat 1980- ja 1990-luvun suosituimpia intialaisia tuontikoiria.
Ulkonäkö
Rodusta on olemassa kaksi kokomuunnosta, pieni ja iso. Pieni painaa noin 5–7 kg ja on 22–25 cm korkea, isommalla vastaavat mitat ovat 12–20 kg ja 35–45 cm. Yleisin väri on maidonvalkoinen, mutta myös tummanruskeita ja mustia yksilöitä tavataan. Harvinaisin väritys on dalmatialaista muistuttava valkoinen mustin pilkuin.
Käyttäytyminen ja luonne
Intianpystykorva on erittäin aktiivinen, mutta samalla myös äärimmäisen uskollinen ja sopeutuvainen rotu. Se voi elää yhtä hyvin pienessä kaupunkihuoneistossa kuin suuressa maalaistalossakin. Se on hyvin älykäs ja ne voi oppia uusia temppuja muutamissa minuuteissa, jos sitä opetetaan oikealla tavalla. Se on näppärä ja osaa helposti lukea ihmisten elekieltä ja käytöstä, tajuten nopeasti mitä siltä vaaditaan. Rotua käytettiin Intiassa paljon sirkuskoirana 1970- ja 1980-luvulla, mutta nykyisin se on ennen kaikkea seura- ja vahtikoira. Tunkeilijoiden saapuessa pihalle se antaa hälyttävän vahtihaukun. Se tulee kuitenkin hyvin toimeen muiden koirien kanssa. Sillä on voimakas riistavietti, ja sillä on taipumus jahdata kyyhkysiä ja jyrsijöitä. Se on kaikkiruokainen, ja sitä voikin ruokkia yhtä hyvin maidolla, riisillä ja jogurtilla kuin kanalla ja riisillä.
Alkuperä
Rodun historia juontaa juurensa brittiläisten siirtolaisten mukanaan tuomiin saksanpystykorviin, joita he alkoivat uudessa maassa jalostaa eteenpäin. Vuosien saatossa koirat sopeutuivat paikalliseen ympäristöön ja sen ilmastoon, ja niistä kehittyi kantarotuaan pienikokoisempia ja lyhytkarvaisempia. Intianpystykorvaa käytettiin Intiassa sittemmin maatilojen työkoirana. Pomeranianin saavuttua Intiaan intianpystykorvan suosio alkoi kuitenkin vähentyä.
Terveys
Intianpystykorvat elävät yleensä keskimäärin on 10–14 vuotta. Jotkut elävät jopa 16-vuotiaiksi. Vanhimmaksi elänyt intianpystykorva oli 18-vuotias. Toiseksi vanhin oli 17-vuotias. Intianpystykorvat ovat yleensä pitkäikäisempiä, kuin useat muut rodut.
Populäärikulttuurissa
6-vuotias intianpystykorva Redo esitti Tuffy-koiran roolin yhdessä kaikkien aikojen menestyneimmistä intialaisista elokuvista Hum Aapke Hain Koun…! Koiralla oli merkittävä rooli kyseisen elokuvan juonessa. Yksi näyttelijöistä, Madhuri Dixit, adoptoi Redon elokuvan jälkeen ja se kuoli vuonna 2000.
Suomi talviolympialaisissa 1964
Suomi saavutti Innsbruckin talviolympialaisista 1964 kymmenen mitalia, joista kolme oli kultaa, neljä hopeaa ja kolme pronssia. Kisojen mitalitilastossa Suomi sijoittui neljänneksi.
Tervasoutu
Tervasoutu on Oulujoella vuosittain järjestettävä tapahtuma, jossa tervaveneillä soudetaan joen yläjuoksulta Ouluun kulkenutta perinteistä tervankuljetusreittiä.
Veneet ovat perinteisten tervaveneiden mallisia 10–15 hengen veneitä. Vuonna 2007 venekuntia oli 27 kappaletta.
Reitti lähtee Oulujärven suulta Vaalasta, kulkee Utajäven ja Muhoksen läpi, ja päättyy Ouluun. Voimalaitospadot kierretään maitse. Oulun Kilpaveljet ry on järjestänyt tapahtuman vuodesta 1984 lähtien yleensä viikkoa ennen juhannusta.
Santa Maria (tulivuori)
Santa María on tulivuori Guatemalan läntisellä ylänköalueella, lähellä Quetzaltenangon kaupunkia. Se on 3 772 metriä korkea.